CELEX: 62013TN0071
Language: hu
Date: 2013-02-07 00:00:00
Title: T-71/13. sz. ügy: 2013. február 7-én benyújtott kereset — Anapurna kontra OHIM — Annapurna (ANNAPURNA)

6.4.2013   
            
            
               HU
            
            
               Az Európai Unió Hivatalos Lapja
            
            
               C 101/25
            
         2013. február 7-én benyújtott kereset — Anapurna kontra OHIM — Annapurna (ANNAPURNA)
   (T-71/13. sz. ügy)
   2013/C 101/54
   A keresetlevél nyelve: angol
   
      Felek
   
   
      Felperes: Anapurna GmbH (Berlin, Németország) (képviselők: P. Ehrlinger és T. Hagen ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Annapurna SpA (Prato, Olaszország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül az OHIM ötödik fellebbezési tanácsának 2012. december 3-i, megtámadott határozatát azon részében, amely helyt adott a 001368166. sz. „ANNAPURNA” közösségi védjegy lajstromozásának, és nem állapította meg az oltalom megszűnését a „táskák”, (18. osztály), „ágyterítők és ágyneműk” (24. osztály) és „ruházati cikkek, kalapáruk, papucsok” (25. osztály) vonatkozásában;
            
         
               —
            
            
               a beavatkozó felet kötelezze az eljárás költségeinek a viselésére, beleértve az OHIM fellebbezési tanácsa előtti eljárás során felmerült költségeket is;
            
         
               —
            
            
               kötelezze az alperest a beavatkozó fél által a törlési eljárásban előterjesztett bizonyítékok (igazolások) benyújtására.
            
         
      Jogalapok és fontosabb érvek
   
   
      A megszűnés megállapítása iránti kérelemmel érintett közösségi védjegy: Az „ANNAPURNA” szóvédjegy a 3., 18., 24. és 25. osztályba tartozó áruk vonatkozásában — 1 368 166. sz. közösségi védjegy.
   
      A közösségi védjegy jogosultja: A fellebbezési tanács előtti eljárásban részt vevő másik fél.
   
      A közösségi védjegy megszűnésének megállapítását kérelmező fél: A felperes.
   
      A törlési osztály határozata: A törlési osztály megállapította a közösségi védjegy részleges megszűnését.
   
      A fellebbezési tanács határozata: A fellebbezési tanács a megtámadott határozatot részben hatályon kívül helyezte, és megállapította a Közösségi védjegy megszűnését a többi áru tekintetében.
   
      Jogalapok: A 207/2009 tanácsi rendelet 51. cikke (1) bekezdése a) pontjának megsértése